Rat u Gazi 2014.

**Rat u Gazi 2014.**, znan i kao **Operacija Zaštitni rub** (, *Mivtza' Tzuk Eitan*) izbio je kada su Izraelske obrambene snage (IDF) započele vojnu kampanju nad pojasom Gaze 8.7. 2014. U pet dana poginulo je 148 Palestinaca. Ured Ujedinjenih Nacija za koordinaciju humanitarnih poslova procjenjuje da su oko 67% ubijenih civili, od kojih su 21% bili djeca. Do 13.7., prijavljeno je više od 1.300 izraelskih zračnih napada, sa oko 800 raketa izbačenih na Gazu sa Izraela. Rat je završio 26.8. još jednim primirjem kojim je nastavljen *status quo* u arapsko-izraelskom sukobu.

Povod za izbijanje sukoba bila je otmica i ubojstvo trojice izraelskih tinejdžera na Zapadnoj obali u lipnju 2014., zbog čega je Izrael optužio Hamas. Ipak, izraelske vlasti nisu ponudile nijedan dokaz o toj tvrdnji a sam Hamas je osporio da je imao ikakve veze sa tim incidentom. Zbog nemira nakon otmice, deset Palestinaca je poginulo dok je nekoliko stotina uhićeno od izraelske policije i vojske na Zapadnoj obali u potrazi za otetim mladićima. Hamas, koji je zaustavio ispaljivanje raketa sa Gaze na Izrael od primirja postignutog nakon završetka Operacije Stup od oblaka, uzeo je izravnu odgovornost na ponovno lansiranje raketa na Izrael 8.7. 2014. te zahtijevao da se oslobode Palestinci koji su uhićeni tijekom pretrage.

Satima nakon pogreba trojice izraelskih mladića, 16-godišnji palestinski dječak je otet i živ zapaljen od židovskih ekstremista u znak odmazde. Šest Židova je kasnije uhićeno od policije zbog tog zločina. To je pak bio okidač nove eskalacije među palestinskim stanovništvom te su se nemiri proširili po istočnom Jeruzalemu i drugim arapskim naseljima širom Izraela i Zapadne obale, dok je izraelski premijer Benjamin Netanyahu obitelji ubijenog palestinskog dječaka dao javnu ispriku. Istodobno, započeli su i novi napadi: Hamas je lansirao raketa sa pojasa Gaze na jug Izraela, dok je IDF započeo sa zračnim napadima Gaze. Egipat su uključio u postizanje primirja.

Ipak, taj pokušaj primirja nije postignut. Oko 100-injak raketa je ispaljeno sa Gaze 7.7. na gradove Be'er Sheva, Ashdod, Ofakim, Ashkelon i Netivot. IDF je potom uzvratio zračnim napadima na pojas Gaze u noći sa ponedjeljka na utorak, 8.7. Izraelska zračna obrana, željezna kupola, uspio je zaustaviti dobar dio njih. IDF je također spriječio prelazak palestinskih militanata na izraelski teritorij putem mora.

Glasnogovornik IDF-a je izjavio da je cilj operacije "zaustaviti Hamasov terorizam usmjeren protiv izraelskih građana na svakodnevnom režimu".

Operacija Zaštitni rub je najsmortnosnija vojna kampanja u Gazi od završetka rata u Gazi 2008.–2009. te se IDF našao na udaru kritika: nakon poziva na evakuaciju, oko 17.000 Palestinaca je napustilo domove na sjeveru Gaze dok su zračni napadi pogodili i zaštićene lokacije, kao što je sklonište za invalide. dok je preko 900 stambenih jedinica uništeno ili oštećeno.

19.7., IDF je pokrenuo i kopnenu ofenzivu u Gazi, čime su dodatno pojačane žrtve zbog borbi oko zgrada. Nakon 13 dana sukoba, UN je objavio da je u pojasu Gaze raseljeno 83.695 Palestinaca dok je poginulo preko 500. Sveukupno je u ovom ratu poginulo oko 2.200 osoba, od čega je - ovisno o izvoru dvaju strana - poginulo između 45% i 75% civila, dok je oko pola miliona osoba raseljeno.


File:SderotBurningFactory3.JPG|Tvornica u Sderotu nakon što ju je pogodila raketa iz Gaze
file:House hit by a missile 02.jpg|Kuća koju je pogodila raketa iz Gaze
file:A woman reached Al Shefaa hospital with a serious health condition because of Israeli Air Forces bombing over their house in Beit Hanoun. 782014.jpg|Ranjena palestinska žena nakon izraelskog zračnog napada
file:Israeli Air Forces bombing over Ansar site. 7.8.2014.jpg|Dim nakon izraelskog zračnog napada
file:Operation Protective Edge (14425451317).jpg|Izraelski vojnici kraj oštećene kuće 


## Reference

## Vanjske veze